Acordul, care a fost semnat duminică, 17 martie, prevede îndeosebi investiții în proiecte în domeniul energiei și al migrației, benefice îndeosebi pentru economia egipteană, aflată în prezent în cea mai gravă criză economică din istoria sa. A fost semnat de președintele egiptean Abdel Fattah al-Sissi și de președinta Comisiei Europene, Ursula von der Leyen, alături de cinci șefi de stat și de guvern europeni. Cu acest acord, a subliniat dna Ursula von der Leyen,"ridicăm relațiile între UE și Egipt la statutul de parteneriat strategic global" ce privește, de la comerț la energiile verzi, inclusiv programe de gestionare a migrației. Acest important aflux de fonduri ce se vor derula până în 2027 se adaugă la 35 miliarde de dolari injectați de Emiratele Arabe Unite și un împrumut suplimentat cu 5 miliarde de dolari din partea FMI. Cairo consacră o bună parte din resursele sale la rambursarea datoriei externe a țării, care în ultimul deceniu s-a triplat, ajungând la aproape 165 miliarde de dolari. ONG-ul Refugees Platform în Egipt dorește ca, grație noului acord mai sus menționat, să instituie în țări nord-africane, în special în Egipt, restricții la libertatea de circulație a migranților. Schema vizată este una similară cu acordurile semnate de Uniunea Europeană cu Tunisia și cu Mauritania: oprirea migranților și ignorarea într-un fel a abuzurilor, ceea ce alertează ONG-ul Human Rights Watch.
-Publicitate-